Document ID: /roh_data/filtered/fineweb-2-filterrobots_roh.jsonl.gz/56136

Ün «facelift» pel Bogn Engiadina
Desch eivnas es stat serrà il Bogn Engiadina Scuol (BES) per lavurs da sanaziun. Davant e davo las culissas esa gnü lavurà per dar al bogn ün vesti frais-ch. Sonda passada – punct a las dudesch a mezdi – ha il bogn darcheu drivi sias portas.
Il Bogn Engiadina Scuol as preschainta nouv e frais-ch culs materials dominants crap grisch ed atschal da crom. fotografia: Claudio Duschletta/BES
Dürant las lavurs es statta cuverta la zona da bognar dal BES cun üna tenda da plastic. Suot la tenda han lavuraintas e lavuraints allontanà las veglias plattinas blauas e tillas rimplazzà cun nouvas grischas, els han ...